
	ACTA 


	Expedient núm.: 
	Òrgan col·legiat: 

	JGL/2022/45 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	7 de novembre de 2022 

	Durada 
	des de les 19.00 fins a les 20.40 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/44 de la Junta de Govern Local de la sessió duta a terme el dia 31 d'octubre de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS INNÒCUES
	Expedient 1657/2022. Baixa llicència activitat – comerç al detall de calçat i complements, c/ del Castell

	Favorable
	Tipus de votació: unanimitat

	Vista la sol·licitud que demana la baixa de la llicència municipal d’obertura de comerç al detall de calçat i complements d’un establiment del carrer del Castell;
Vist que la titular de l’establiment disposa de llicència municipal d’obertura, amb expedient núm. AI 12/2022;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir la baixa sol·licitada.


AFERS SOCIALS
	Expedient 2104/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00202;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de setze euros (16,00 €), durant tres mesos, a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a quaranta-vuit euros (48,00 €).


AIGÜES
	Expedient 2143/2022. Revisió facturació aigua 1r trimestre de 2022 – pg. Sant Antoni M. Claret

	Favorable
	Tipus de votació: unanimitat

	Vista la sol·licitud presentada i subscrita per Ferran Reig i Novas, representant de Minyons Escoltes i Guies Sant Jordi de Catalunya, amb NIF núm. G08931974, en què demana que es revisi la facturació d’aigua del local situat al passeig de Sant Antoni M. Claret, 22, baixos, corresponent al 1r trimestre de 2022, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 1r trimestre de 2022 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 2127/2022. Aplicació tarifa d’ús domèstic per famílies de més de cinc membres – c/ de Josep V. Foix

	Favorable
	Tipus de votació: unanimitat

	Vista la sol·licitud d’aplicació de la tarifa d’ús domèstic per a famílies de cinc o més membres en el rebut de subministrament d'aigua potable d'ús domèstic d’un immoble situat al carrer de Josep V. Foix;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2125/2022. Queixa – nivell molt elevat d’aigua al jardí d'un habitatge, c/ d’Àngel Guimerà

	Favorable
	Tipus de votació: unanimitat

	Vista la sol·licitud que exposa que el dia 18 d’agost de 2022 va detectar un nivell molt elevat d’aigua al seu jardí, situat al carrer d'Àngel Guimerà, que brolla a un ritme constant independentment de les pluges que hi hagi i que, tot i la reparació d’una fuita que l'Ajuntament va efectuat al mateix carrer, l’aigua continua brollant al mateix ritme. Tant el pèrit de la seva assegurança com el pèrit dels veïns li han dit que, en ser un volum tan elevat d'aigua, no pot venir d'un sol veí, sinó de la canonada general; també aporta una anàlisi de la farmàcia de l’Anna Boix, que diu que l’aigua que brolla té coliformes i amoni i, per tant, es tracta d’aigües brutes; per això, demana que l’Ajuntament localitzi i arregli les fuites en les canonades d’aigua de boca i en les canonades del clavegueram;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que l'Ajuntament verificarà que es tracta d'aigües fecals i, en cas que es confirmi, s'encarregarà un estudi per detectar-ne l'origen, de manera que es pugui exigir al responsable d'aquesta situació l'execució de les obres necessàries per arranjar aquesta problemàtica.


	Expedient 2118/2022. Modificació de pòlisses de subministrament d’aigua, octubre de 2022

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les 59 modificacions de les pòlisses de subministrament d’aigua potable que s’han presentat durant el mes d’octubre de 2022.



CEMENTIRI
	Expedient 2130/2022. Canvi de nom de la concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de canvi de titular de la concessió de dret funerari d’un nínxol de la part nova C del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €.


CONTRACTACIÓ
	Expedient 1810/2018. Contracte de serveis – 3a i última pròrroga “Àpats a domicili”

	Favorable
	Tipus de votació: unanimitat

	El 28 d’octubre de 2022 el regidor d’Afers Socials i la tècnica de Serveis Socials emeten informe de necessitat de la pròrroga del contracte de serveis “Àpats a domicili”.
El contracte administratiu es signà el 2 de gener de 2020, entre l'adjudicatari Cuinem per Tu, SL, i l'Ajuntament de Solsona amb data de finalització el 31 de desembre de 2020.
En la clàusula quarta del contracte s'estableix que el termini d'execució serà d'1 any, a comptar a partir de 1 de gener de 2020, i què l'Ajuntament podrà aprovar 3 pròrrogues d'1 any, de manera que la durada màxima del contracte, incloses les pròrrogues, no podrà ser superior a 4 anys.
Es duen a terme les dues primeres pròrrogues: d'1 de gener a 31 de desembre de 2021 i d'1 de gener a 31 de desembre de 2022.
Vist que en l'informe es justifica la necessitat i idoneïtat de la continuïtat en la prestació del servei objecte del contracte, ja que l'adjudicatari ha executat l'objecte del contracte de manera satisfactòria, i que aquest Ajuntament està interessat en què segueixi prestant l'esmentat servei de la mateix manera.
Examinada la documentació que l'acompanya, i de conformitat amb allò que s'ha fixat en la Disposició addicional segona de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Aprovar la 3a i última pròrroga del contracte de serveis “Àpats a domicili” per un termini de 1 any, des d’1 de gener de 2023 fins a 31 de desembre de 2023, de conformitat amb allò que s'ha fixat en el plec de clàusules administratives que regeix el contracte.
Segon. Aprovar i disposar la despesa corresponent de conformitat amb allò que s'ha fixat en l'informe d'intervenció de data 28 d’octubre de 2022.
Tercer. Comunicar el present acord a intervenció i a tresoreria a l'efecte de practicar les anotacions comptables que procedeixin.
Quart. Notificar al contractista l'aprovació de la pròrroga, amb indicació dels recursos pertinents.


	Expedient 514/2022. Contracte menor d'obra – substitució d'una part de la il·luminació convencional de promoció del comerç per il·luminació d'alta eficiència energètica

	Favorable
	Tipus de votació: unanimitat

	El 4 de novembre de 2022 la regidora delegada d'Obres, Urbanisme i Serveis, Rosó Barrera Call, emet informe justificatiu de la necessitat de contractar el subministrament per a la substitució d'una part de la il·luminació convencional de promoció del comerç per il·luminació d'alta eficiència energètica.
Aquest subministrament està subvencionat per la línia d’ajudes pel recolzament de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (NextGeneration EU), i dins del projecte global “Impuls al pla de millora del comerç i del mercat no sedentari a Solsona".
Amb aquesta contractació es substituiran els llums convencionals de vapor de sodi per llum led d'alta eficiència, que permetrà una millor il·luminació dels carrers i places comercials, reducció de consum i estalvi energètic i econòmic. Per tant, la contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 34928500-3 (Equip d'enllumenat de carrers).
El pressupost d'aquest subministrament és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són: Balletbó Serra SL, Trinxet Joanet 2004 SL i Lluís Sabata SL.
El tècnic de l’àrea informa que, una vegada vistes les ofertes, es considera que l’oferta tècnicament i econòmicament més avantatjosa és la presentada per Instal·lacions Lluís Sabata SL, per un import de 3.616,75 € (sense IVA). El proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
L’article 25.2.b) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “b) Medi ambient urbà: en particular, parcs i jardins públics, gestió dels residus sòlids urbans i protecció contra la contaminació acústica, lumínica i atmosfèrica en les zones urbanes."
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament per la substitució d'una part de la il·luminació convencional de promoció del comerç per il·luminació d'alta eficiència energètica, a Lluís Sabata SL, amb CIF núm. B25320375, per un import de 3.616,75 € (sense IVA), 759,52 € (21% d'IVA), el que fa un import total de 4.376,27 € (IVA inclòs).
Segon. Autoritzar i disposar la despesa amb càrrec a l'aplicació pressupostària 4300.62900 de l'exercici 2022.
Tercer. Designar com a responsable de l’execució el tècnic de serveis de l'àrea de Serveis Tècnics Municipals de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 692/2022. Contracte menor d'obra – Instal·lació de preses de corrent per al comerç no sedentari

	Favorable
	Tipus de votació: unanimitat

	El 19 d'octubre de 2022, Rosó Barrera Call, regidora delegada d'Obres, Urbanisme i Serveis municipals, emet informe justificatiu de la necessitat de contractar l'obra "Projecte d’instal·lació de preses de corrent per al comerç no sedentari".
Aquest obra està subvencionada per la línia d’ajudes pel recolzament de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (NextGeneration EU), i dins del projecte global “Impuls al pla de millora del comerç i del mercat no sedentari a Solsona”.
Es justifica la seva contractació per tal de facilitar la connexió elèctrica de baixa tensió amb seguretat i major disponibilitat al comerç no sedentari que en els diferents mercats setmanals, les fires, i les festes que es realitzen al llarg de l'any a la ciutat de Solsona on cada vegada més els comerciants que hi acudeixen requereixen del corrent elèctric per oferir els seus serveis amb major qualitat, imatge i conservació en el cas de productes que necessitin refrigeració o altres serveis. La contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 45315600-4 (Treballs d'instal·lació de baixa tensió).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són: Indesol del Solsonès SL, Instal·lacions Malé SL i Instal·lacions Industrials Agec SL.
El 2 de novembre de 2022, l'enginyer de l'Ajuntament informa que, una vegada vistes les ofertes, es considera que la millor oferta econòmica és la presentada per Indesol del Solsonès SL, que és compromet a executar el contracte per 42.265,30 € (IVA inclòs) i finalitzar-ho en el termini requerit.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obres per la instal·lació de preses de corrent per al comerç no sedentari, a Indesol del Solsonès SL, amb CIF núm. B25499930, per un import de 34.930,00 € (sense IVA) i 7.335,30 € (21% d'IVA), el que fa un total de 42.265,30 € (IVA inclòs).
L'obra ha d'estar finalitzada abans del 24 de desembre de 2022, d'acord amb el compromís presentat per l'empresa.
Segon. Autoritzar i disposar la despesa amb càrrec a l'aplicació pressupostària 4300.62900 amb càrrec a l'exercici 2022.
Tercer. Designar com a responsable de l’execució l'enginyer de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 2097/2022. Contracte menor d'obra – arranjament i millora del parc del Casal Cívic

	Favorable
	Tipus de votació: unanimitat

	El 4 de novembre de 2022, la regidora delegada d'Obres, Urbanisme i Serveis emet informe justificatiu de la necessitat d'efectuar un contracte d'obres per l'arranjament i millora del parc pel Casal Cívic.
Actualment aquest parc es presenta descuidat i disposa de pocs elements de joc, malgrat la seva situació privilegiada i la seva superfície generosa. Amb aquesta actuació es pretén la millora dels paviments, talussos i elements de joc, per tal que pugui ser utilitzat pels nens i nenes del municipi. La contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 45112723-9 (treballs de paisatgisme en parcs infantils).
El pressupost d'aquesta obra és inferior a 40.000€ (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són: Valdicores Urban Services, SL, Santaulària Equipaments urbans i Pavimentos deportivos JVM, SL.
El 7 de novembre de 2022, l'arquitecta tècnica de l'Ajuntament informa que, un cop vistes les ofertes, les qualitats i característiques dels pressupostos aportats, d’acord a les especificacions establertes, i vist que l’únic criteri d’adjudicació és el de menor preu, es considera que l’oferta globalment més avantatjosa és la presentada per l’empresa Santaulària Equipaments urbans per un import de 29.933,52 €, i 6.286,04 € corresponents a l’IVA. El proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
L’article 25.2.) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “b) Medi ambient urbà: en particular, parcs i jardins públics, gestió dels residus sòlids urbans i protecció contra la contaminació acústica, lumínica i atmosfèrica en les zones urbanes".
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obres per l'arranjament i millora del parc pel Casal Cívic, a Santaulària Equipaments Urbans, amb CIF núm. B17121260, per un import de 29.933,52 €, i 6.286,04 € corresponents a l’IVA, el que fa un import total de 36.219,56 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1530.21000 amb càrrec a l'exercici 2022.
Tercer. Designar com a responsable de l’execució l'arquitecta tècnica de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 1804/2022. Contracte menor de subministrament – aixecament topogràfic i inspecció de la xarxa de clavegueram de Solsona

	Favorable
	Tipus de votació: unanimitat

	El 10 d'octubre de 2022, Rosó Barrera Call, regidora delegada d'Obres, Urbanisme i Serveis, ha emès informe justificatiu de la necessitat de contractar el subministrament "Aixecament topogràfic i inspecció de la xarxa de clavegueram de Solsona".
Amb l'execució del contracte l'Ajuntament obtindrà dades exactes per conèixer l'estat de conservació, traçat, dimensionat, pendents diàmetres de la xarxa de sanejament del municipi de Solsona. Aquestes dades serviran per a la realització del futur Pla director del sanejament de Solsona.
Per l'exposat es considera convenient per l'interès públic que representa l'esmentada contractació.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 90000000-7 "Serveis de clavegueram, deixalles, neteja i medi ambient".
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
S'ha sol·licitat únicament un pressupost, d'acord amb el que consta a l'informe de necessitat, ja que és l'única empresa que amb, el seu coneixement de la xarxa, pot realitzar amb major eficiència, estalviant recursos materials, temporals i econòmics aquesta contractació.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
L’article 25.2.c) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Abastament d'aigua potable a domicili i evacuació i tractament d'aigües residuals”.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament "Aixecament topogràfic i inspecció de la xarxa de clavegueram de Solsona" a Sanitec Rehabilitació, SL, amb CIF núm. B66696006, per un import de 15.000,00 € (sense IVA), i 3.150,00 € (21% d'IVA), el que fa un import total de 18.150,00 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1600.61900 amb càrrec a l'exercici 2022.
Tercer. Designar com a responsable de l’execució l'enginyer de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 1949/2022. Contracte menor de subministrament – elements necessaris per a la instal·lació d’una àrea d’autocaravanes: instal·lació d’un punt net per a zona de càrrega i descàrrega d’aigua

	Favorable
	Tipus de votació: unanimitat

	El 7 d’octubre de 2022 el regidor delegat de Medi Ambient ha emès informe justificatiu de la necessitat de contractar el subministrament d’elements necessaris per a la instal·lació d’una àrea d’autocaravanes: instal·lació d’un punt net per a zona de càrrega i descàrrega d’aigua.
La motivació que justifica la necessitat del contracte és l’adquisició de tots els elements necessaris per a la instal·lació d’un punt net pera zona de càrrega i descàrrega i pagament amb targeta perquè el sector de les autocaravanes ha experimentat un creixement molt important ens els darrers anys. Actualment no hi ha una regulació i això provoca l’acumulació d’autocaravanes en espais turístics, amb els problemes d’espai, salubritat i degradació de l’entorn. La necessitat de regular aquest sector i ubicar-les en un sol espai. Cal oferir un bon servei que es traduirà en un augment del turisme i del comerç de la ciutat. És una demanda de la ciutadania i dels grups polítics, per tant la contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 42418920-4 (equip de descàrrega) i 42418910-1 (equip de càrrega).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són: Aquiestoy Caravaning SL, Narcís Puigderrajols i Marès (AREA 13) i Inventa Ingenieria y Construcción SL.
El 4 de novembre de 2022 el tècnic de l’àrea ha informat que, una vegada vistes les ofertes, es considera que l’oferta tècnicament i econòmicament més avantatjosa és la presentada per Narcís Puigderrajols i Marès (AREA 13), per un import de 10.333,00 € (sense IVA). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament d’elements necessaris per a la instal·lació d’una àrea d’autocaravanes: instal·lació d’un punt net per a zona de càrrega i descàrrega d’aigua, a l’empresa Narcís Puigderrajols i Marès (AREA 13), amb CIF núm. 40291867F, per un import de 10.333,00 € (sense IVA), més el 21% d'IVA, el que fa un import total de 12.502,93 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1530.62900 de l'exercici 2022.
Tercer. Designar com a responsable de l’execució la tècnica de Medi Ambient.

Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


CONVENIS
	Expedient 2109/2022. Conveni de col·laboració amb el Patronat de Turisme del Solsonès i el Consell Comarcal del Solsonès pel manteniment de l'Oficina de Turisme

	Favorable
	Tipus de votació: unanimitat

	Es dona compte del conveni de col·laboració entre el Patronat de Turisme del Solsonès, l’Ajuntament de Solsona i el Consell Comarcal del Solsonès pel manteniment de l'Oficina de Turisme, i que es transcriu tot seguit:
«Conveni de col·laboració entre el Patronat de Turisme del Solsonès, l'Ajuntament de Solsona i el Consell Comarcal del Solsonès
A Solsona, a la data de signatura electrònica
Reunits
D’una banda, Ferran Ginestà i Vila, president del Patronat de Turisme del Solsonès (en endavant el Patronat), actuant en el seu nom i representació, amb domicili a Solsona, al carrer dels Dominics, 12, plaça del Consell Comarcal i NIF núm. G25246075.
D’una altra, l’Ima. Sra. Judit Gisbert i Ester, alcaldessa de l’Ajuntament de Solsona (en endavant l’Ajuntament) actuant en el seu nom i representació, amb domicili al carrer del Castell, 20 i amb NIF núm. P2525700G.
De l’altra, la Sra. Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics, 12, plaça del Consell Comarcal i NIF núm. P7500009A.
Les parts es reconeixen mútuament, en la qualitat en què intervenen, la capitat legal necessària per atorgar aquest conveni i, a aquest efecte,
Esposen
I. Que el Patronat, mitjançant l’Oficina de Turisme del Solsonès, ofereix un important servei d’informació i promoció turística de la comarca del Solsonès.
II. Que l’Ajuntament ofereix també aquest servei a la ciutat de Solsona, el qual amb anterioritat prestava mitjançant una oficina de turisme pròpia.
III. Que el sector turístic disposa de grans potencialitats, tant en el municipi de Solsona com en el conjunt de la comarca del Solsonès, per la qual cosa convé apostar per una millora i optimització dels recursos destinats en aquest sector.
IV. Que és voluntat del Patronat i de l’Ajuntament, de concentrar en un espai comú els serveis de caire turístic que ofereixen ambdues parts, per a una millor optimització dels mitjans humans i materials i un estalvi de recursos.
Per tot això, les parts,
Acorden
Primer. Aquest conveni té per objecte la col·laboració entre el Patronat de Turisme del Solsonès i l’Ajuntament de Solsona, per tal de concentrar en un espai comú els serveis turístics que ambdues entitats duen a terme, sense però que això impliqui d’entrada la unificació d’aquests, ja que cadascuna realitza les seves tasques de manera autònoma.
Aquest espai és el situat a la seu de l’edifici de l’Hospital de Llobera – baixos del Consell Comarcal del Solsonès, entrada per la ctra. de Bassella, núm. 1 de Solsona.
Segon. Aquesta oficina de turisme es regeix pel disposat en el Decret 66/2014, de 13 de maig, de regulació dels Serveis d’Informació, Difusió i Atenció Turística de Catalunya, del Departament d’Empresa i Ocupació de la Generalitat de Catalunya, publicat al DOGC número 6624 de 16 de maig de 2014. Si bé però, en el supòsit de modificació o derogació de dita normativa, caldrà estar a la que resulti vigent en cada moment.
Tercer. L’horari d’atenció al públic de l’Oficina de Turisme es concretarà a part, de mutu acord entre les dues parts, adaptant-lo a les necessitats reals del servei.
Durant l’horari d’atenció al públic assenyalat el servei haurà de restar cobert per donar informació de la ciutat de Solsona, de la resta de la comarca del Solsonès, així com qualsevol altra que es sol·liciti a l’Oficina de Turisme.
Quart. El servei serà cobert íntegrament pel Patronat de Turisme del Solsonès i, com a contraprestació per la dedicació en personal que hi destinava amb anterioritat l’Ajuntament de Solsona, aquest realitzarà una aportació pel 2022 de 15.467,86 € al Patronat que es farà efectiva a la signatura del conveni.
Cinquè. D’altra banda, pel manteniment d’aquesta oficina, l’Ajuntament de Solsona abonarà en concepte de despeses de llum, telèfon, calefacció, aigua, neteja, material d’oficina, correus, missatgeria i qualsevol altra que es pugui originar, la quantitat de 250 €/mes, que es farà efectiva al Consell Comarcal del Solsonès a també a la signatura del conveni.
Sisè. Addicionalment realitzarà 2 dies a l’any d’atenció al públic, amb personal propi, per tal de cobrir els dies que el personal del Patronat de Turisme del Solsonès participi en accions de promoció o formatives. En aquest cas caldrà comunicar-ho a l’Ajuntament de Solsona amb un mínim de 15 dies d’antelació i no sigui per causa sobrevinguda.
Així mateix, l’Ajuntament de Solsona, cobrirà també els dies festius en motiu de la Festa Major de Solsona (8, 9 i 10 de setembre), donat que l’oficina de turisme esdevé punt d’informació de dita Festa Major i es modifiquen els horaris a conveniència.
Setè. Es programaran reunions periòdiques de seguiment del servei i hi haurà disponible un espai a l’Oficina de Turisme per aquestes reunions.
S’establirà l’estratègia i procediments de funcionament, en relació al servei d’atenció al públic, de forma conjunta entre les dues institucions.
Vuitè. La vigència d’aquest conveni s’estableix fins a 31 de desembre de 2022 i és voluntat de les dues parts concretar un nou conveni pels propers 4 anys, prorrogables per 4 més, per tal que es pugui signar a inicis del 2023.
Novè. En cas que es plantegin dubtes en la interpretació de les clàusules del conveni, en primera instància s’intentaran resoldre en via administrativa. En cas que persisteixin, s’hauran de tractar davant dels tribunals de justícia pertinents.»
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 2132/2022. Utilització material

	Favorable
	Tipus de votació: unanimitat

	Vista la sol·licitud d’ús, per part d’un privat, de 10 cadires el dia 5 de novembre de 2022;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’ha de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 4,10 €.


DESENVOLUPAMENT LOCAL
	Expedient 585/2021. Subvencions per a la promoció de l’ocupació i de l’activitat empresarial local, exercici 2021

	Favorable
	Tipus de votació: unanimitat

	Atès que en data 29 de novembre del 2021 la Junta de Govern Local va aprovar l’adjudicació dels ajuts per a la promoció de l'ocupació i de l'activitat empresarial de Solsona per a l’exercici 2021;
Atès que en la línia 4 dels ajuts corresponents a les línia d’autoocupació hi havia una part de l’import atorgat corresponents a les quotes dels autònoms entre setembre i agost de 2021 pendent de justificar i pagar en ser posteriors a la data d’adjudicació;
Atès que la documentació d’un sol·licitant, amb DNI núm. ***9581**, per tal de justificar el pagament de les quotes d’autònoms va arribar amb data posterior a l’adjudicació aprovada a la Junta de Govern Local de 17 d'octubre de 2022;
Vist que la partida 4300 47000 de subvencions per a la creació ocupació disposa de crèdit suficient;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar l’adjudicació d’un ajut al sol·licitant amb DNI núm. ***9581**, per un import de 350,99 €.


EDUCACIÓ
	Expedient 1961/2022. Utilització sala de psicomotricitat de l'Escola El Vinyet

	Favorable
	Tipus de votació: unanimitat

	Vista la sol·licitud presentada i subscrita per Raquel Tarrés i Espunyes, presidenta de l’entitat Espai Somnis, amb NIF núm. G72631260, en què demana, previ consentiment de l’equip directiu de l’Escola El Vinyet, poder fer ús de la sala de psicomotricitat de l’Escola els dies 29 d’octubre i 12 i 26 de novembre de 2022 i 18 de març i 6 de maig de 2023, de les 10.00 a les 14.30 hores i de les 16.00 a les 20.00 hores, per oferir una formació per a poder detectar i facilitar processos personals a l’alumnat i facilitar eines als docents;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


GOVERNACIÓ
	Expedient 2090/2022. Ocupació de la via pública amb taules i cadires –c/ de Sant Agustí

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa exterior davant d’un establiment situat al carrer de Sant Agustí amb la col·locació de tres taules i quatre cadires, cadascuna, per als anys 2022 i 2023;
Atès que durant els anys 2020 i 2021 per adaptar-se a la situació sanitària provocada per la pandèmia de la COVID-19, i de manera excepcional, que impedia l'aforament normal a l'interior dels locals, es va ser flexible amb les autoritzacions de les terrasses;
Atès que a partir d'aquest any, si es vol continuar ocupant la calçada amb una terrassa, caldrà complir l'article 13.4.2 (ocupació de calçada) de la corresponent ordenança reguladora de les terrasses a la via pública i col·locar una tarima segons les indicacions dels Serveis Tècnics Municipals;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la instal·lació de la terrassa amb tres taules i quatre cadires, cadascuna, amb els condicionants següents:
· Tota l’àrea ocupada per la terrassa haurà de quedar recoberta amb una tarima de, com a mínim, la mateixa alçada de la vorera, sense superar l’espai autoritzat. En aquest cas, la vorera i la calçada estan a nivell però, per seguretat dels usuaris de la terrassa, és necessari l'ús de la plataforma. La plataforma de la terrassa serà de lames de fusta sobre rastells o d’un material que pugui suportar o absorbir els impactes dels vehicles que estacionin en la zona. No es pot clavar al terra amb ancoratges que malmetin el paviment.
· La tarima estarà elevada del terra i permetrà el pas de les aigües pluvials per la seva part inferior, no podent tapar els embornals, les arquetes de registre de serveis, de clavegueram, boques de rec i hidrants, sortides d’emergència, passos de vianants, etc.
· Per garantir la seguretat dels usuaris, les terrasses han de quedar tancades per l’exterior, de manera que no siguin accessibles des de la calçada, amb elements de senyalització com catadiòptrics, a la banda de la calçada. El tancament de la terrassa es realitzarà amb la instal·lació de baranes d’estructura metàl·lica sotmesa a criteri municipal.
· Les terrasses, com a caràcter general, no podran sobrepassar l’amplada màxima de 2,00 m, i la llargada de 5,00 m.
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.


	Expedient 2115/2022. Actuacions musicals en directe, 5 de novembre de 2022

	Desfavorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc el dia 5 de novembre, de les 19.00 a les 21.00 hores; també demana poder tallar el trànsit de vehicles, per davant de la terrassa, mentre duri el concert;
Vist que la Junta de Govern Local del dia 26 de setembre de 2022 va acordar no autoritzar la realització de concerts a la terrassa d’aquest establiment durant els mesos d’octubre, novembre i desembre de 2022;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que no es pot atendre la seva sol·licitud.


	Expedient 2141/2022. Bar Cantàbric – actuació musical en directe, 12 de novembre de 2022

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa d’un bar situat a la plaça Major el dia 12 de novembre de les 19.00 a les 21.00 hores;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 12 de novembre, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts.


	Expedient 2120/2022. Escola El Vinyet – cantada nadales, 21 de desembre de 2022

	Favorable
	Tipus de votació: unanimitat

	Vista la sol·licitud presentada i subscrita per l’Escola El Vinyet, amb NIF Q2500394H, en què demana autorització per fer una cantada de nadales sota l'arbre de Nadal de la plaça Major, el dia 21 de desembre, de les 14.00 a les 18.00 hores;
Vist l'informe 552/2022 emès per la Policia Local i a proposta de la regidora delegada de Governació i d'Educació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2131/2022. UEC L'Afrau – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per Ferran Torres i Barbens, representant de l’Associació L’Afrau, amb NIF núm. G25647595, en què demana un espai per a poder muntar una parada el dia 28 d’octubre per vendre braçalets pel viatge de final de curs dels alumnes de l'UEC L’Afrau;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el què sol·licita. Pel que fa a la ubicació de la parada, s'haurà de seguir les indicacions de la Policia Local.


	Expedient 2138/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a dos vehicles;
Atès que compleix amb els criteris previstos al punt 11 de l’article 43.2 de l’Ordenança general de circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir les targes per l'Oficina d'Atenció Ciutadana.


HISENDA
	Expedient 1427/2022. Bonificació 50% IBI – instal·lació d'un sistema de captació d'energia solar fotovoltaica d’autoconsum en una instal·lació en sòl urbà, c/ de les Alzineres

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà situada al carrer de les Alzineres (llicència núm. Mn2022/212), llicència concedida per acord de la Junta de Govern Local el dia 22 d'agost de 2022;
Vist que s'ha aportat la documentació justificativa de final d'obra (registre d'entrada 2022-E-RE-2807, de 3 de novembre);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació en sòl urbà situada al carrer de les Alzineres (ref. cadastral 8402507CG7580S0002YU).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


PERSONAL
	Expedient 2096/2022. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal en què sol·licita permís per formació per assistir al curs "Microracismes: Una mirada interseccional i de gènere. Revisem els prejudicis.", organitzat pel Consell Comarcal del Solsonès, que s'impartirà en modalitat presencial el dia 16 de novembre de 2022, de les 9.30 a les 13.30 hores, amb un total de 4 hores;
Vist el que estableix el pacte-conveni de l'Ajuntament de Solsona a l'article 10;
Vist que aquest treballador no té autoritzades fins el dia d'avui cap hora de formació coincidents amb la jornada de treball;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


URBANISME
	Expedient 1440/2022. Llicència urbanística – instal·lació d’una caseta prefabricada per a magatzem d’eines, c/ del Gira-sol 

	Favorable
	Tipus de votació: unanimitat

	Vista la sol·licitud de llicència d'obres per procedir a la instal·lació d’una caseta prefabricada per a magatzem d’eines al carrer del Gira-sol (ref. cadastral 6389208CG7468N0001MY) (llicència núm. Mn2022/257);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions que es detallen a continuació:
· Abans de l’inici de les obres cal:
· incorporar assumeix tècnic de direcció, estudi bàsic de seguretat i salut, certificat del dipòsit de la fiança de runes, identificació del contractista encarregat de la seva execució,
· aportar l’Estudi Bàsic de seguretat i salut de l’obra a fer, l’assumeix de la direcció i de la direcció de l’execució de l’obra i la identificació del contractista encarregat de l’execució de la instal·lació,
· recollir a les oficines tècniques municipals, previ pagament, la placa d'obres.
· En finalitzar les obres serà necessari adjuntar el certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
· Per efectuar la connexió de les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i en particular el que es refereix a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tots els casos caldrà posar en consideració de la Policia Local qualsevol alteració en la mobilitat urbana.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1782/2022. Llicència urbanística – ampliar la xarxa de gas natural i donar servei a nous clients, c/ de les Llices

	Favorable
	Tipus de votació: unanimitat

	Vista la sol·licitud de llicència d’obres per ampliar la xarxa de gas natural i donar servei a nous clients al carrer de les Llices, per la qual cosa s’ha d’executar una rasa de 1,3 m de longitud per 1 m de fondària i 0,4 m d’amplada, a partir de la xarxa existent, (llicència núm. Mn2022/258);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme, Obres i Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Els paviments afectats seran reposats amb paviments de les mateixes característiques que els destruïts. La reposició serà, en el cas de calçada amb paviment de formigó, capa de formigó amb gruix de 20 cm i amb acabat com l’existent a la zona afectada, de R.C.: 20N/mm2, ME B500T 20 cm x 20 cm de D.5 mm x 5 mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R.C.: 20N/mm2 i damunt es col·locarà el panot, en el cas d’acabat en formigó vist se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars. Per damunt la canonada es col·locarà la corresponent banda de senyalització.
· El reblert de les rases es farà amb material verge tipus sauló/sorra de riu... compactat mecànicament i en les condicions idònies d’humitat, de forma que s’assoleixi una compactació assimilable al 95% P. M.. Caldrà presentar als Serveis Tècnics Municipals un assaig de la compactació d’aquest reblert de les rases.
· En rases per zones enjardinades per damunt del reblert es col·locarà un gruix mínim de 30 cm de substrat original del propi terreny. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars.
· En tots els casos si l’amplada de la rasa és de 20 cm, el reblert es farà amb morter de reblert fluid.
· En cas de preveure una ocupació de la via pública a causa de les obres a executar (extracció de runes, amuntegament de material, etc.) caldrà que se sol·liciti explícitament l’autorització i, en cas de qualsevol alteració en la mobilitat urbana, es posarà en consideració de la Policia Local i, per tant, serà advertida pel sol·licitant per tal d’acordar una regulació del trànsit rodat i de vianants.
· L’obra haurà d’estar perfectament delimitada, tant frontalment com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i en general quan el nivell lumínic existent ho aconselli.
· S’haurà de protegir qualsevol obstacle en voreres o calçades, tals com amuntegaments de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Els serveis municipals que es puguin malmetre durant l’execució de les obres, seran reparats pel servei municipal corresponent repercutint el seu cost a l’empresa sol·licitant de la llicència d’obres. En relació als serveis municipals es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que, a més a més de les xarxes de serveis que apareixen en els plànols, també cal contemplar l'existència de les connexions dels immobles existents a les mateixes (Gas Natural disposa de la documentació amb tots els serveis públics de la ciutat).
· Tots els serveis privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions.
· Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local. Qualsevol incidència o alteració de les previsions inicials serà contrastada amb el Serveis Tècnics Municipals.
· Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
· S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal. 
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i en particular allò referent a la neteja i manteniment de la via pública.
· Es demana que l’empresa que executi les obres d’acord amb els condicionants de la llicència tingui a disposició de la inspecció municipal els albarans de compra del formigó.
· Abans de l'inici de l'obra cal incorporar a l'expedient l'assumeix de direcció tècnica de l’obra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1923/2022. Llicència urbanística – instal·lació d'un sistema de captació d'energia solar fotovoltaica d’autoconsum en una instal·lació industrial, ctra. de Manresa

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació industrial situada a la carretera de Manresa (referència cadastral 8404203CG7580S0002FU) (llicència núm. Mn2022/259);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme, Obres i Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja i sotmetent-la a l’adopció de les condicions següents:
· Abans d'iniciar els treballs d'instal·lació caldrà presentar certificat de solidesa acreditant que la construcció és apte per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo.
· Caldrà complir amb l'Ordenança municipal reguladora dels sistemes de captació d'energia solar fotovoltaica.
Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1984/2022. Llicència urbanística – instal·lació d'un sistema de captació d'energia solar fotovoltaica per autoconsum en una instal·lació en sol urbà, c/ dels Pallaresos

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà situada al carrer dels Pallaresos (referència cadastral 7010101CG7571S0002EB) (llicència núm. Mn2022/260);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme, Obres i Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà, amb els panells situats a la coberta plana, i sotmetent-la a l’adopció de les condicions següents:
· Abans d'iniciar els treballs d'instal·lació caldrà presentar:
· certificat de solidesa acreditant que la construcció és apte per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
· Caldrà complir amb l'Ordenança municipal reguladora dels sistemes de captació d'energia solar fotovoltaica.
Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1446/2022. Llicència urbanística – construcció d'un habitatge unifamiliar aïllat, c/ de Montserrat Roig

	Favorable
	Tipus de votació: unanimitat

	Vista la sol·licitud de llicència d'obres per procedir a la construcció d’un habitatge unifamiliar aïllat situat al carrer de Montserrat Roig (ref. cadastral 8206701CG7580N0001KZ) (parcel·la cadastral original inclosa al Pla Parcial Cabana del Silo) (llicència núm. Mj2022/13);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme, Obres i Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions que es detallen a continuació:
· Adaptació topogràfica i moviment de terres (art. 102 POUM).
· Les plataformes d'anivellació de la vora dels límits no es podran situar a més d'1,50 m per sobre o a més de 2,20 m per sota de la cota natural del límit.
· Accessos. Cal definir les seves característiques, rampa d’accés al garatge (criteris art. 124 2. c); itinerari d’accés per a vianants que, es recomana, garanteixi l’accessibilitat a persones amb mobilitat reduïda.
· Abans de l’inici de les obres cal:
· incorporar el projecte d’execució de l’edifici a construir. Entre la documentació que ha de contenir caldria complimentar les condicions inicials esmentades, i adjuntar documentació gràfica explícita referent a la justificació del compliment dels requisits d’habitabilitat (no s’ha situat l’espai per assecatge de la roba), accessibilitat i protecció d’incendis, de manera que el que s’inclou en la memòria i a les fitxes justificatives quedi reflectit en plànols. Cal prendre especial atenció als paràmetres referents a l’accessibilitat de la planta baixa des del carrer, i a la representació dels recorreguts d’evacuació, les dimensions dels elements d’evacuació, les dotacions de protecció instal·lades, etc., respectivament,
· aportar l’Estudi Bàsic de seguretat i salut de l’obra a fer, l’assumeix de la direcció i de la direcció de l’execució de l’obra i la identificació del contractista encarregat de la seva execució,
· recollir a les oficines tècniques municipals, previ pagament, la placa d'obres.
· En finalitzar les obres i per tal d’obtenir la corresponent llicència de primera ocupació serà necessari el següent:
· formalitzar la corresponent sol·licitud,
· aportar el certificat final d’obra visat,
· adjuntar el certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades,
· presentar el projecte refós de la proposta, que inclogui les esmenes que es puguin haver introduït al projecte inicialment aprovat (si és el cas, documentació gràfica de les variacions de l’obra executada amb relació al projecte aprovat).
· Per efectuar la connexió de les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i, en particular, el que es refereix a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tots els casos caldrà posar en consideració de la Policia Local qualsevol alteració en la mobilitat urbana.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1651/2022. Llicència urbanística – construcció d'un habitatge unifamiliar aïllat, c/ de Mercè Rodoreda

	Favorable
	Tipus de votació: unanimitat

	Vista la sol·licitud de llicència d'obres per procedir a la construcció d’un habitatge unifamiliar aïllat situat al carrer de Mercè Rodoreda (ref. cadastral 8206701CG7580N0001KZ) (parcel·la cadastral original inclosa al Pla Parcial Cabana del Silo) (llicència núm. MJ2022/14);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme, Obres i Serveis,
la Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions que es detallen a continuació:
· Volada màxima dels cossos sortints (art. 80.II POUM).
1. Els voladissos que envaeixen en projecció les franges de separació de l’edifici respecte de l’alineació dels carrers es limitarà en planta a un sortint inferior a 80 cm i en alçat, no podran situar-se per sota d’una alçada mínima de 3 m per damunt de la rasant del carrer.
2. Els voladissos no podran envair en projecció les franges de separació de l’edifici respecte dels límits de la parcel·la, excepte els ràfecs de coberta fins a un vol màxim de 40 cm.
· Adaptació topogràfica i moviment de terres (art. 102 POUM).
· Les plataformes d'anivellació de la vora dels límits no es podran situar a més d'1,50 m per sobre o a més de 2,20 m per sota de la cota natural del límit.
· Abans de l’inici de les obres cal:
· incorporar a l’expedient documentació gràfica explícita referent a la justificació del compliment dels requisits d’habitabilitat i d’accessibilitat, de manera que el que s’inclou en la memòria i a la fitxa justificativa quedi reflectit en plànols. Cal prendre especial atenció als paràmetres referents a l’accessibilitat de la cambra higiènica en planta baixa i l'accessibilitat a aquesta planta des del carrer, i a la representació dels recorreguts d’evacuació, les dimensions dels elements d’evacuació, les dotacions de protecció instal·lades, etc., respectivament,
· aportar l’assumeix de la direcció de l’execució de l’obra i la identificació del contractista encarregat de la seva execució,
· recollir a les oficines tècniques municipals, previ pagament, la placa d'obres.
· Abans de la finalització de les obres i d’obtenir la corresponent llicència de primera ocupació caldrà procedir a l’agrupació de les diverses finques cadastrals sobre les quals es basteix l’edifici.
· En finalitzar les obres i per tal d’obtenir la corresponent llicència de primera ocupació serà necessari el següent:
· formalitzar la corresponent sol·licitud,
· aportar el certificat final d’obra visat,
· adjuntar el certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades,
· presentar el projecte refós de la proposta, que inclogui les esmenes que es puguin haver introduït al projecte inicialment aprovat (si és el cas, documentació gràfica de les variacions de l’obra executada amb relació al projecte aprovat).
· Per efectuar la connexió de les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, el que es refereix a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...,), caldrà que se sol·liciti  explícitament l’autorització. En tots els casos caldrà posar en consideració de la Policia Local qualsevol alteració en la mobilitat urbana.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1706/2022. Pròrroga llicència urbanística – construcció de quatre habitatges damunt d’una planta baixa existent, c/ de Pere Màrtir Colomés

	Desfavorable
	Tipus de votació: unanimitat

	Vista la sol·licitud d’una pròrroga de 18 mesos per a la finalització de les obres per a la construcció de quatre habitatges damunt d’una planta baixa existent a una parcel·la situada al carrer de Pere Màrtir Colomés (referència cadastral 7201904CG7570S0001FW), obres concedida per acord de la Junta de Govern Local del dia 12 de febrer de 2018, (exp. M48/1995);
Tenint en consideració el que disposa l’article 189 del Text refós de la Llei d'urbanisme, aprovat pel Decret legislatiu 1/2010, del 3 d'agost, totes les persones titulars d’una llicència urbanística tenen dret a obtenir una pròrroga de la llicència si la sol·liciten d’una manera justificada abans d’exhaurir-se els terminis establerts les llicències urbanístiques per executar obres;
Atès que la pròrroga ha estat sol·licitada fora d’aquest termini,
Vist l’informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, i pels motius exposats, acorda:
1. Comunicar a la sol·licitant que no es pot atendre la pròrroga de la llicència sol·licitada.
2. Recordar a la sol·licitant que no s'ha iniciat l’expedient de caducitat de la llicència original.


	Expedient 2053/2022. Llicència urbanística – construcció d'una tanca, Pol. Ind. Vinya del Teuler

	Desfavorable
	Tipus de votació: unanimitat

	Vista la sol·licitud d’una empresa que es dedica a la recollida d'animals silvestres caçats, en què demana llicència d'obres per construir una tanca de fusta per als containers ubicats a l'exterior d’una nau situada en el polígon industrial la Vinya del Tauler;
A proposta de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que no es pot autoritzar la llicència sol·licitada ja que no es considera adequada l'autorització a la via pública d'una activitat de recollida d'animals morts.


VARIS
	Expedient 1834/2022. Servei Territorial de Transports a Lleida – modificació d’horaris del servei de transport de viatgers entre Solsona i el Pi de Sant Just

	Favorable
	Tipus de votació: unanimitat

	L’alcaldessa dona compte de l’escrit tramès pel Servei Territorial de Transports a Lleida relatiu a la modificació d’horaris del servei de transport de viatgers entre Solsona i el Pi de Sant Just, de la concessió Barcelona - Eth Pont de Rei - Puigcerdà amb filloles V-3193. Aquesta petició de modificació respon a una petició plantejada pel Consell Comarcal del Solsonès i substitueix la que es va presentar en data 7 de setembre de 2022.


	Expedient 2124/2022. Síndic de Greuges de Catalunya – cita prèvia

	Favorable
	Tipus de votació: unanimitat

	L’alcaldessa dona compte de l’escrit tramès pel Síndic de Greuges en què s’informa de la Resolució de l’expedient AO-00164/2022, relativa a la cita prèvia com a requisit per a ser atès a les administracions catalanes. D’acord amb aquest escrit, la cita prèvia és una bona solució com a via d’atenció preferent al ciutadà, però no pot ser un requisit absolut. En aquest escrit, per la qual cosa es demana a totes les administracions de Catalunya que atenguin les persones que s’adrecin a les seves oficines d’atenció i de registre sense limitacions ni subjeccions a l’obtenció de cita prèvia.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

